b'\n_START_ARTICLE_\nBotani\xc4\x8dni vrt\n_START_PARAGRAPH_\nBotani\xc4\x8dni vrt je ustanova (ve\xc4\x8dinoma park ali rastlinjak), kjer so v \xc5\xa1tudijske namene posajene razli\xc4\x8dne rastline. Poleg \xc5\xa1tudijskega namena so botani\xc4\x8dni vrtovi tudi priljubljeno mesto za sprehode v naravi. V Ljubljani se nahaja stari botani\xc4\x8dni vrt na I\xc5\xbeanski cesti, zelo lep in zanimiv je tudi botani\xc4\x8dni park Scaramanga v Se\xc5\xbeani z obilo eksoti\xc4\x8dnega rastlinja iz vsega sveta. Med botani\xc4\x8dne vrtove lahko v Sloveniji \xc5\xa1tejemo tudi predvsem Arboretum Vol\xc4\x8dji Potok, Savinjski gaj v Mozirju in Alpinetum Julijana v Trenti. V svetovnem merilu so znani Kew Gardens v Londonu.'